sagorsarker/bangla-wikipedia huggingface dataset:
তেলিপাড়া চা বাগান

তেলিপাড়া চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷
তেলিপাড়া চা বাগান জনগণনা নগরটি জলপাইগুড়ি জেলার ধুপগুড়ি ব্লকের অন্তর্ভুক্ত৷ এটি হাতিনালা নদীর তীরে অবস্থিত৷ শহরটি বানরহাট থানার অন্তর্গত৷ এটি জলপাইগুড়ি জেলার ধুপগুড়ির অন্যতন পর্যটক আবাসস্থল বিন্নাগুড়ির নিকট অবস্থিত৷
২০১১ খ্রিষ্টাব্দের ভারতের জনগণনা অনুসারে তেলিপাড়া চা বাগান জনগণনা নগরের জনসংখ্যা ১১৫৩৫ জন, যার মধ্যে ৫৭০৮ জন পুরুষ ও ৫৮২৭ জন নারী৷ প্রতি হাজার পুরুষে ১০২১ জন নারী৷ ৬ বছর অনুর্দ্ধ ১৩৯৮ জন শিশু, যা সমগ্র জনসংখ্যার ১২.১২ %৷ ৬ বছরোর্দ্ধ জনসংখ্যার ৬৭.২২% অর্থাৎ ৬৮১৪ জন সাক্ষর৷ পুরুষ সাক্ষরতার হার ৭৬.৩৩ % এবং নারী সাক্ষরতার হার ৫৮.৪৬ %৷
শহরটি ১৭ নং জাতীয় সড়ক, ৫১৭ নং জাতীয় সড়ক ও ১২ নং রাজ্য সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও দার্জিলিং শহরের সাথে সড়কপথে যুক্ত৷ নিকটবর্তী রেলস্টেশনটি হলো বিন্নাগুড়ি রেলওয়ে স্টেশন৷
তেলিয়াপাড়া চা বাগান

তেলিয়াপাড়া চা বাগান বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি ঐতিহাসিক চা বাগান।
ঢাকা-সিলেট মহাসড়ক বা তেলিয়াপাড়া রেলওয়ে স্টেশন থেকে প্রায় দুই কিলো অভ্যন্তরে রাস্তার দুই পাশে অবস্থিত এই নৈসর্গিক চা বাগানের। চা বাগানের মাঝে পিচঢালা আঁকাবাঁকা রাস্তা। কিছু সমতল ও কিছু টিলাময় চা বাগান। 
মহান মুক্তিযুদ্ধে হবিগঞ্জ জেলার মাধবপুর উপজেলাধীন তেলিয়াপাড়ার একটি বর্ণাঢ্য ইতিহাস রয়েছে। এখান থেকেই যেমন মুক্তিবাহিনী গঠন, মুক্তিযুদ্ধের আনুষ্ঠানিক সূচনা ও রাজনৈতিক সরকার গঠনের প্রস্তাব তথা মুক্তিযুদ্ধের প্রাথমিক প্রতিটি গুরুত্বপূর্ণ বিষয়ের প্রথম পাঠের অনুশীলন হয় তেমনি এখানে সংগঠিত হয়েছে বহু সম্মুখ সমর। তেলিয়াপাড়া চা বাগানের বাংলোতে মুক্তিযুদ্ধের প্রধান সেনাপতি মেজর জেনারেল আতাউল গনি ওসমানি ৪ এপ্রিল ১৯৭১ সালে প্রাথমিকভাবে সমগ্র দেশকে ৪টি সেক্টরে ভাগ করেন। এই ঐতিহাসিক ঘটনার স্বাক্ষীস্বরূপ এখানে নির্মিত হয়েছে স্মৃতিস্তম্ভ।
চা বাগানের বুক ভেদ করে চলে গেছে দৃষ্টিনন্দন সড়ক। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে।
বাংলাদেশের টুয়েন্টি২০ আন্তর্জাতিক রেকর্ডের তালিকা

এই তালিকাটি বাংলাদেশের টুয়েন্টি২০ আন্তর্জাতিক ক্রিকেট রেকর্ডের একটি তালিকা, এটি টুয়েন্টি২০ আন্তর্জাতিক ক্রিকেটর উপর ভিত্তি করে আন্তর্জাতিক টুয়েন্টি২০ ক্রিকেটে টিমের রেকর্ড, ব্যক্তিগত পারফরম্যান্স তালিকাভূক্ত করা হয়েছে।
প্রতিটি বিষয়ের জন্য সেরা পাঁচ থেকে সাতটি রেকর্ড অন্তর্ভুক্ত করা হয়েছে, কেবল দলীয় জয়, পরাজয় এবং টাই এবং সর্বোচ্চ উইকেট জুটি ব্যতীত। পঞ্চম স্থানের জন্য টাই রেকর্ড যথাযথভাবে অর্ন্তভূক্ত হয়েছে। সাধারণ ব্যবহৃত ক্রিকেটীয় চিহ্নের ব্যাখ্যা বিস্তারিতভাবে দেওয়া হল
● চলমান অধিনায়ককে বুঝায়।
বাংলাদেশ স্থল বন্দর কর্তৃপক্ষ

বাংলাদেশ স্থল বন্দর কর্তৃপক্ষ অথবা বি.এস.বি.কে (বাস্থবক) বাংলাদেশের স্বায়ত্তশাসিত প্রতিষ্ঠানগুলোর মধ্যে একটি যা বাংলাদেশের সকল স্থল বন্দরগুলোকে নিয়ন্ত্রণ করে থাকে। এটি নৌপরিবহন মন্ত্রণালয়ের অধীনে একটি সংস্থা। বর্তমানে এর সংখ্যা ২৪টি।
বাংলাদেশ স্থল বন্দর কর্তৃপক্ষ বাংলাদেশ সরকারের নৌপরিবহন মন্ত্রণালয়ের অধীনস্থ একটি অধিদপ্তর। বাংলাদেশ স্থলবন্দর কর্তৃপক্ষ আইন, ২০০১-এর আওতায় এটি ২০০১ সালে প্রতিষ্ঠা করা হয়। এটি বাংলাদেশের ২৪ টি স্থল বন্দরের তত্ত্বাবধানে নিযুক্ত আছে। এ প্রতিষ্ঠানে মো: মানজারুল মান্নান চেয়ারম্যান (অতিরিক্ত সচিব) বর্তমানে চেয়ারম্যান পদে নিয়োজিত আছেন।
বাংলাদেশ স্থলবন্দর কর্তৃপক্ষ আইন, ২০০১ অনুযায়ী এই সংস্থার কার্যবলী হল:
কবিতায় পুলিৎজার পুরস্কার

কবিতায় পুলিৎজার পুরস্কার হল সাহিত্য, নাটক ও সঙ্গীতের জন্য প্রদত্ত সাতটি পুলিৎজার পুরস্কারের একটি। ১৯২২ সাল থেকে মার্কিন লেখকের মৌলিক কাব্যগ্রন্থকে সম্মাননা প্রদর্শন করতে এই পুরস্কার প্রদান করা হয়। ১৯৮০ সাল থেকে চূড়ান্ত পর্বের জন্য বিবেচিত তিনটি সাহিত্যকর্মের নাম ঘোষণা দেওয়া শুরু হয়।
নাটকে পুলিৎজার পুরস্কার

নাটকে পুলিৎজার পুরস্কার হল সাহিত্য, নাটক ও সঙ্গীতের জন্য প্রদত্ত সাতটি পুলিৎজার পুরস্কারের একটি। এটি ১৯১৭ সালে পুলিৎজার পুরস্কার প্রদানের শুরুর সময়ে প্রবর্তিত সাতটি পুরস্কারের একটি। কিন্তু ১৯১৭ সালে প্রথম আয়োজনে চারটি বিভাগে পুরস্কার প্রদান করা হয় এবং নাটকের জন্য কোন পুরস্কার প্রদান করা হয়নি। নাটকের জন্য প্রথম পুরস্কার প্রদান করা হয় ১৯১৮ সালে। পূর্ববর্তী বছরে মার্কিন যুক্তরাষ্ট্রে মঞ্চস্থ নাটকগুলোর জন্য এই পুরস্কার প্রদান করা হয়ে থাকে।
১৯৮০ সাল থেকে চূড়ান্ত পর্বের মনোনয়ন তালিকাও প্রকাশ করা হয়, এই তালিকায় সাধারণত চূড়ান্তভাবে মনোনীত তিনটি কাজের নাম উল্লেখ করা হয়।
দৈনিক বসুমতী

দৈনিক বসুমতী কলকাতা থেকে প্রকাশিত একটি বাংলা দৈনিক পত্রিকা ছিল। "বসুমতী কর্পোরেশন লিমিটেড" কর্তৃক ১৯১৪ সালের ৬ আগস্ট এর প্রকাশনা শুরু হয়ে ২০০৩ সালে বন্ধ করে দেওয়া হয়। এই পত্রিকার উদ্যোক্তা ছিলেন উপেন্দ্রনাথ মুখোপাধ্যায়।
১৮৯৬ সালের ২৫শে আগস্ট উপেন্দ্রনাথ মুখোপাধ্যায় 'সাপ্তাহিক বসুমতী' বের করেন। পরে তার পুত্র সতীশচন্দ্র মুখোপাধ্যায়ের সম্পাদনায় দৈনিক সংস্করণটি প্রকাশিত হয়। অসাধারণ জনপ্রিয় হয়ে ওঠে পত্রিকাটি। প্রচার সংখ্যা এক লক্ষ ছাড়িয়ে যায়। কিন্তু সত্তরের দশক থেকেই 'দৈনিক বসুমতী' আস্তে আস্তে জৌলুষ হারাতে থাকে। পত্রিকাটির স্বত্ত্বাধিকারী ছিলেন কংগ্রেস নেতা অশোক সেন, সেই সুবাদে ১৯৭৪ সালে রাজ্য সরকার পত্রিকাটি অধিগ্রহণ করেন কিন্তু এটিকে উজ্জীবিত করা যায়নি। ১৯৯২ সপ্তমীর দিন থেকে পত্রিকাটি একেবারে বন্ধ হয়ে যায়। পশ্চিমবঙ্গ সরকারের সাহায্যে ২০১২ ফেব্রুয়ারি থেকে 'বসুমতী'র মাসিক সংস্করণটি চালু হলেও দৈনিক পত্রিকা আর ফিরে আসে নি।
আমার প্রেম আমার প্রিয়া

আমার প্রেম আমার প্রিয়া হল ২০১৯ সালের একটি বাংলাদেশি চলচ্চিত্র, যে চলচ্চিত্রে অভিনয় করেছেন কায়েস আরজু, পরীমনি, আলীরাজ, মিশা সওদাগরসহ আরো অনেকে। চলচ্চিত্রটি ২০১৯ সালের ৮ ফেব্রুয়ারি মুক্তি পায়।
দাগ হৃদয়ে

দাগ হৃদয়ে হল ২০১৯ সালের একটি বাংলাদেশি চলচ্চিত্র, যে চলচ্চিত্রে অভিনয় করেছেন বাপ্পী চৌধুরী, বিদ্যা সিনহা মিম, আঁচল, অরুণা বিশ্বাস, শতাব্দী ওয়াদুদসহ আরো অনেকে। চলচ্চিত্রটি ২০১৯ সালের ৮ ফেব্রুয়ারি মুক্তি পায়। চলচ্চিত্রটি বাপ্পী-মিম জুটির চতুর্থ চলচ্চিত্র।
দৈনিক যুগশঙ্খ

দৈনিক যুগশঙ্খ একটি বাংলা দৈনিক পত্রিকা। কলকাতা ছাড়াও গুয়াহাটি, শিলচর, শিলিগুড়ি এবং বর্ধমান থেকে প্রকাশিত হয়। প্রতিদিন প্রায় ১,৫০,০০০ কপি প্রকাশিত হয় দৈনিক যুগশঙ্খ। এটি অসমের শীর্ষস্থানীয় ৫টি সংবাদপত্রের মধ্যে একটি।
দৈনিক যুগশঙ্খের প্রতিষ্ঠাতা বার্তা ভগীরথ বৈদ্যনাথ নাথ ১৯৫০ সালে এটি শিলচর থেকে প্রথম প্রকাশ করেন । 
পরে ২০০০ সালে গুয়াহাটি থেকে এর প্রকাশনা শুরু হয়। ২০১৫ সালের মাঝামাঝি সময়ে কলকাতা সংস্করণ শুরু হয়। ২০১৯ সাল থেকে শিলিগুড়ি এবং বর্ধমান সংস্করণ ২টির প্রকাশনা শুরু হয়। 
দৈনিক যুগশঙ্খ গ্রুপ বাংলা ভাষা ও সাহিত্যে অবদানের জন্য বার্ষিক পুরস্কার দিয়ে অনেক প্রশংসা কুড়িয়েছে। ২০১৩ সালে সাংবাদিকতায় অবদানের জন্যও পুরস্কার দেওয়া শুরু করে এই পত্রিকাগোষ্ঠী। 
দৈনিক যুগশঙ্খ প্রতি বছর ক্রীড়া কার্যক্রমও আয়োজন ও পরিচালনা করে থাকে। যুগশঙ্খ ফুটবল টুর্নামেন্ট ২০০৫ সালে শুরু হয় এবং বার্তা ভগীরথ বৈদ্যনাথ নাথ মেমোরিয়াল ক্রিকেট টুর্নামেন্ট ২০০০সালে শুরু দুটি আন্তঃ-বিদ্যালয় টুর্নামেন্ট যা ডিএসএ, শিলচর পরিচালনা করে।
১৮৮২-৮৩ ইংল্যান্ড ক্রিকেট দলের অস্ট্রেলিয়া সফর

পূর্ব-নির্ধারিত সময়সূচী মোতাবেক ইভো ব্লাইয়ের নেতৃত্বাধীন ইংল্যান্ড ক্রিকেট দল ১৮৮২-৮৩ মৌসুমে অস্ট্রেলিয়া ও সিলন গমন করে। ১৮৮২ সালে সফরকারী অস্ট্রেলিয়া দল ওভালে স্বাগতিক ইংরেজ দলকে পরাজিত করার প্রেক্ষিতে জনপ্রিয় আরআইপি বিজ্ঞপ্তিতে ঐ ছাইগুলো উদ্ধারে তদন্তকারীর ভূমিকায় দলনেতা ইভো ব্লাইকে দায়িত্ব দেয়া হয়।
প্রকৃতপক্ষে ঐ সফরে তিনটি টেস্ট খেলার আয়োজন করা হয় ও প্রথমটিতে পরাজিত হবার পর ইংল্যান্ড বাদ-বাকী দুইটিতে জয় পায়। তবে, প্রকৃত ঘটনাগুলো কখনো পূর্ণাঙ্গভাবে তুলে ধরা সম্ভব নয়। তৃতীয় টেস্টে জয়ের পর ইভো ব্লাইকে কোন একজন ‘ক্ষুদ্রাকৃতি ভস্মাধার’ বা ছাইদানি উপহার দেয়। ধারণা করা হয় যে, ঐ পাত্রটি বেইল পুড়িয়ে ছাঁইপূর্ণ করা হয়েছিল। তিনি ঐ পাত্রটি ইংল্যান্ডে নিয়ে যান। বর্তমানে লর্ডস ক্রিকেট গ্রাউন্ডের যাদুঘরে সর্বাপেক্ষা দর্শনীয় সামগ্রী হিসেবে তা সংরক্ষিত আছে। ইংল্যান্ড ও অস্ট্রেলিয়া দল এরপর থেকেই ঐ পুরাকল্পীয় অ্যাশেজ লাভের জন্যে প্রতিদ্বন্দ্বিতায় অবতীর্ণ হচ্ছে।
মূল সিরিজ শেষ হবার পর শেষ মুহুর্তে পারস্পরিক সম্মতিক্রমে সফরের চতুর্থ টেস্ট ‘বিশেষ উদ্দেশ্য নিয়ে’ আয়োজন করা হয়েছিল। ঐ টেস্টে চারটি পৃথক উইকেট ব্যবহার করা হয়েছিল। প্রত্যেক ইনিংসে একটি করে ব্যবহৃত হয়।
ইভো ব্লাইয়ের নেতৃত্বাধীন ইংল্যান্ড দলে অভিজ্ঞ উইকেট-রক্ষক হিসেবে এডওয়ার্ড টাইলকোটকে রাখা হয়। অন্যান্যদের মধ্যে ছিলেন - বিলি বেটস, ডিক বার্লো, অ্যালান স্টিল, চার্লস লেসলি, ওয়াল্টার রিড, চার্লস স্টাড, ফ্রেড মর্লে, বিলি বার্নস, জর্জ ভার্নন ও জর্জ স্টাড।
বিলি মারডক অস্ট্রেলিয়া দলের অধিনায়কের দায়িত্বে ও জ্যাক ব্ল্যাকহাম উইকেট-রক্ষক ছিলেন। অস্ট্রেলিয়ার অন্যান্য খেলোয়াড়ের মধ্যে ছিলেন - বিলি মিডউইন্টার, অ্যালেক ব্যানারম্যান, জর্জ বোনর, টম হোরান, পার্সি ম্যাকডোনেল, জর্জ গিফেন, হ্যারি বয়েল, এডউইন ইভান্স, হিউ ম্যাসি, ইউজিন পালমার, টম গারেট ও ফ্রেড স্পফোর্থ।
দীর্ঘ নৌ-ভ্রমণের এক পর্যায়ে কলম্বোয় দলটি যাত্রাবিরতি করে। অক্টোবর, ১৮৮২ সালে স্থানীয় দলগুলোর বিপক্ষে দুই খেলায় অংশ নেয়। এরফলে, সিলনে প্রথমবারের মতো কোন বিদেশী দল সিলন গমন করে। তবে সেগুলো প্রথম-শ্রেণীর খেলার মর্যাদাপ্রাপ্ত ছিল না।
রাত্রির যাত্রী

রাত্রির যাত্রী হল ২০১৯ সালের একটি বাংলাদেশি চলচ্চিত্র, যে চলচ্চিত্রে অভিনয় করেছেন মৌসুমী, আনিসুর রহমান মিলন, এটিএম শামসুজ্জামানসহ আরো অনেকে। চলচ্চিত্রটি ২০১৯ সালের ১৫ ফেব্রুয়ারি ভালবাসা দিবস উপলক্ষে মুক্তি পায়।
কোমাগাতা মারু বজবজ রেলওয়ে স্টেশন

কোমাগাতা মারু বজবজ রেলওয়ে স্টেশন (পূর্বের নাম- বজবজ রেলওয়ে স্টেশন) হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বজবজ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বজবজ রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি বজবজ ও তার পার্শ্ববর্তী এলাকাগুলিতে রেল পরিষেবা প্রদান করে।
বজবজ রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বজবজ পর্যন্ত বিস্তৃত ব্রডগেজ রেলপথ নির্মাণ করেছিল।
১৮৯৭ খ্রিস্টাব্দে শিকাগো ধর্মসভা থেকে স্বামী বিবেকানন্দ এম এস মোম্বাসা জাহাজে সন্ধ্যায় বজবজে ফেরেন। কলকাতা ফেরার উপায় না থাকায় জাহাজেই রাত্রিযাপন করেন এবং ১৯ ফেব্রুয়ারি এই স্টেশন হতে ট্রেনে কলকাতা ফেরেন।
২০১৩ খ্রিস্টাব্দে শহীদ স্মরণে স্টেশনটির নামকরণ করা হয় কোমাগাতা মারু বজবজ স্টেশন। 
শিয়ালদহ থেকে বজবজ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
আফরিন আফরিন

আফরিন আফরিন (অর্থ: পরম সৃষ্টিকর্তার প্রশংসা! পরম সৃষ্টিকর্তার প্রশংসা!) জাভেদ আখতারের লেখা একটি গজল গান এবং নুসরাত ফাতেহ আলী খান গানটিতে সুরারোপ করেন।
১৯৯০ এর দশকে ইন্ডিপপ এবং ফিউশন মিউজিকের জনপ্রিয়তার সময় নন-ফিল্ম মিউজিক ভিডিও হিসেবে আফরিন আফরিন গানটি মুক্তি পায়। 
কোক স্টুডিওর সিজন নাইনের দ্বিতীয় এপিসোডে রাহাত ফাতেহ আলী খানের সঙ্গে ‘আফরিন আফরিন’ গানটির নতুন সংস্করণে কণ্ঠ দেন মমিনা মুস্তেহশান। গানটি নতুন সংস্করণে সুরারোপ করেন ফখির মেহমুদ।
নভেম্বরে, ইউটিউবে গানটি দ্রুততম পাকিস্তানি ভিডিও হিসেবে ২১৫ মিলিয়ন ভিউ অর্জন করে এবং আতিফ আসলামে গাওয়া তাজেদারে হেরাম গানটি পিছনে ফেলে আফরিন আফরিন গানটি ইউটিউবে পাকিস্তানে সর্বাধিকবার দেখা ভিডিওর মর্যাদা পায়।
মো: জাহাঙ্গীর আল মুস্তাহিদুর রহমান

মো: জাহাঙ্গীর আল মুস্তাহিদুর রহমান, বাংলাদেশ সেনাবাহিনী একজন মেজর জেনারেল। বেসামরিক কর্মজীবনে বাংলাদেশ চা বোর্ডের চেয়ারম্যান ছিলেন। বর্তমানে তিনি লেবাননের বাংলাদেশী রাষ্ট্রদূত হিসেবে দায়িত্ব পালন করছেন।
মো: জাহাঙ্গীর আল মুস্তাহিদুর রহমান ১৯৬৭ সালের ৫ জুলাই টাঙ্গাইল জেলায় জন্মগ্রহণ করেন। বাংলাদেশ মিলিটারি একাডেমিতে যোগ দেন এবং ১৯৮৬ সালের ২৫ ডিসেম্বর কোর অব ইনফেনট্রিতে কমিশন লাভ করেন। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেন। ডিফেন্স সার্ভিসেস কমাণ্ড অ্যান্ড স্টাফ কলেজ থেকে প্রতিরক্ষা অধ্যয়নে মাস্টার ডিগ্রি অর্জন করেন এবং পাকিস্তানে কমান্ড প্রশিক্ষণ গ্রহণ করেন।
মো: জাহাঙ্গীর আল মুস্তাহিদুর রহমান সরবরাহ ও পরিবহন ব্যাটালিয়নের অধিনায়ক হিসাবে দায়িত্ব পালন করেন। স্টেশন সাপ্লাই ডিপোয়ের কমান্ডিং অফিসার ছিলেন। বাংলাদেশ সেনাবাহিনীর সদর দপ্তরে সহকারী সামরিক সচিব হিসেবে কাজ করেন। সামরিক গোয়েন্দা সংস্থা প্রতিরক্ষা গোয়েন্দা মহাপরিদপ্তরের মহাপরিচালক হিসেবে দায়িত্ব পালন করেন। তিনি বাংলাদেশ মিলিটারি একাডেমী ও আর্মি সার্ভিস কর্পস স্কুলে প্রশিক্ষক হিসাবে কাজ করেন। ১৯৯১ সালে জাতিসংঘ ইরাক-কুয়েত পর্যবেক্ষণ মিশনে নিযুক্ত হন। তাকে আর্মি সার্ভিস কর্পস সেন্টার ও স্কুল কমান্ডার পদে উন্নীত করা হয়। এরপর তাকে সেনা সদর দফতরে স্থানান্তর করা হয় যেখানে তিনি সরবরাহ ও পরিবহন অধিদফতরের পরিচালক হিসেবে কাজ করেন। তিনি বাংলাদেশ সেনাবাহিনীর বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসাবে দায়িত্ব পালন করেন। সুদান জাতিসংঘ মিশনের ডেপুটি চীফ সাপ্লাই অফিসার হিসাবে দায়িত্ব ছিলেন। তিনি লাইবেরিয়ায় জাতিসংঘের মিশনে ইন্টিগ্রেটেড সাপোর্ট সার্ভিসেসের উপ-প্রধান হিসাবে দায়িত্ব পালন করেন। ২০ মার্চ ২০১৮ সালে তিনি বাংলাদেশ চা বোর্ডের চেয়ারম্যান নিযুক্ত হন। ৩০ মে ২০২০ সালে তিনি লেবাননে বাংলাদেশী রাষ্টদূত হিসেবে নিয়োগ পান।
মতিঝিল এ জি বি কলোনী

মতিঝিল এ,জি,বি কলোনী । মতিঝিল থানার অন্তর্গত গণপ্রজাতন্ত্রী বাংলাদেশ সরকার বিভিন্ন মন্ত্রণালয়ে কর্মরত সরকারি চাকরিজীবীদের অস্থায়ী আবাসস্থল। মতিঝিল এ জি বি কলোনি ও এর আশেপাশে রয়েছে ৯ টি স্কুল, ২টি মাদ্রাসা এবং ২টি কলেজসহ ২ টি বিশ্ববিদ্যালয়। এর মধ্যে উল্লেখযোগ্য হলো সমগ্র দেশব্যাপী সুপরিচিত মতিঝিল মডেল হাই স্কুল এন্ড কলেজ, মতিঝিল আইডিয়াল স্কুল এন্ড কলেজ এবং নটরডেম কলেজ বিশ্ববিদ্যালয়, ঢাকা-১০০০। মতিঝিল কলোনি, (হাসপাতাল জোন, আল হেলাল জোন ও আইডিয়াল জোন), এইচ টাইপ কোয়ার্টার, পোস্টাল কলোনি, টি এন্ড টি কলোনি, বাংলাদেশ ব্যাংক কলোনি। ঢাকা দক্ষিণ সিটি করপোরেশনের অন্তর্ভুক্ত ১০ নং ওয়ার্ড। আয়তন ০.৩৮ বর্গকিলোমিটার।
এম এ মালেক (সামরিক কর্মকর্তা)

ব্রিগেডিয়ার জেনারেল (অব.) এমএ মালেক বাংলাদেশ সেনাবাহিনীর (অব.) ব্রিগেডিয়ার জেনারেল ছিলেন, তিনি তত্ত্বাবধায়ক সরকারের প্রধান উপদেষ্টার বিশেষ সহকারী ছিলেন।
"ব্রিগেডিয়ার জেনারেল (অব.) এমএ মালেক" ৪ ফেব্রুয়ারি ১৯৪৮ জন্মগ্রহণ করেন। চার বছর বয়সে তার মা মারা যান। তিনি বরিশাল জিলা স্কুলে পড়াশোনা শেষে বাংলাদেশ প্রকৌশল বিশ্ববিদ্যালয় (বুয়েট) ভর্তি হন। ১৯৭১ সালের এপ্রিল মাসে ফাতেমা খাতুন নেলিকে বিয়ে করেন। ১৬ জানুয়ারি ২০১২ তারিখে ফাতেমা খাতুন মারা যান। এম এ মালেক দুই ছেলে, এক মেয়েসহ অনেক গুণগ্রাহী রেখে গেছেন। 
তিনি মুক্তিযুদ্ধে অনন্য অবদান রাখেন। একাত্তরে ত্রিপুরার মতিনগর ও মেলাঘর ক্যাম্পে অবস্থান করে তিনি খালেদ মোশাররফ ও মেজর হায়দারের সঙ্গে যুদ্ধ পরিচালনায় সাহসী ভূমিকা রাখেন। ডিসেম্বরে তিনি ঢাকা মুক্ত করার অভিযানেও অংশ নিয়েছিলেন। তিনি তত্ত্বাবধায়ক সরকারের সাবেক প্রধান উপদেষ্টা ফখরুদ্দিন আহমেদের বিশেষ সহকারী হিসাবে বাংলাদেশ বিদ্যুৎ উন্নয়ন বোর্ড ও পল্লী বিদ্যুতায়ন বোর্ডের প্রধান হিসেবে দায়িত্ব পালন করেন। তিনি সমাজকল্যাণ মন্ত্রণালয় ও ডাক ও টেলিযোগাযোগ মন্ত্রণালয়ের প্রধান ছিলেন। 
৮ জানুয়ারী ২০১৬ সালে অস্ট্রেলিয়ায় মারা যান।
অন্ধকার জগৎ (২০১৯-এর চলচ্চিত্র)

অন্ধকার জগৎ ২০১৯ সালে মুক্তি পাওয়া বাংলাদেশি চলচ্চিত্র, যে চলচ্চিত্রে অভিনয় করেছেন ডি এ তায়েব, মাহিয়া মাহি, আনোয়ারা, মিশা সওদাগর, আলেকজান্ডার বোসহ আরো অনেকে। চলচ্চিত্রটি ২০১৯ সালের ২২ ফেব্রুয়ারি মুক্তি পায়। এর আগে ১৬ ফেব্রুয়ারি এফডিসির ৮ নম্বর ফ্লোরে চলচ্চিত্রটির প্রিমিয়ার অনুষ্ঠিত হয়। চলচ্চিত্রটি বদিউল আলম খোকন পরিচালিত ত্রিংশ চলচ্চিত্র।
হ্যারি কল্ডার

হ্যারি লটন কল্ডার (; জন্ম: ২৪ জানুয়ারি, ১৯০১ - মৃত্যু: ১৫ সেপ্টেম্বর, ১৯৯৫) দক্ষিণ আফ্রিকান বংশোদ্ভূত বিখ্যাত ইংরেজ ক্রিকেট তারকা ছিলেন। বিদ্যালয়ের ছাত্র থাকাকালীন ১৭ বছর বয়সে ১৯১৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন হ্যারি কল্ডার। ক্রিকেটের সর্বোচ্চ সম্মাননা লাভ করলেও একমাত্র ক্রিকেটার হিসেবে তিনি কোন প্রথম-শ্রেণীর ক্রিকেটে অংশগ্রহণ করেননি।
তার পিতা হেনরি কল্ডার উনবিংশ শতাব্দীর শেষদিকে ইংরেজ কাউন্টি ক্রিকেটে হ্যাম্পশায়ার এবং দক্ষিণ আফ্রিকান ক্রিকেটে ওয়েস্টার্ন প্রভিন্স ও ইস্টার্ন প্রভিন্সের পক্ষে দশটি প্রথম-শ্রেণীর খেলায় অংশ নিয়েছিলেন।
১৯১৪ সালে দক্ষিণ আফ্রিকা থেকে পরিবারের সাথে ইংল্যান্ডে চলে আসেন। সারেভিত্তিক ক্রানলেই স্কুলে পাঁচ বছর পড়াশোনা করেছিলেন। সেখানে বিদ্যালয়ের প্রথম একাদশে অংশ নেন। তন্মধ্যে, তিন বছর দলের অধিনায়কের দায়িত্ব পালন করেন। ১৬ বছর বয়সী স্পিন বোলার হ্যারি কল্ডার বিদ্যালয় দলের পক্ষে অনেকগুলো উইকেট লাভে সক্ষমতা দেখান। ফলশ্রুতিতে ১৯১৮ সালে উইজডেন কর্তৃক আরও চারজন বিদ্যালয় বালকের সাথে তাকেও বর্ষসেরা ক্রিকেটারের সম্মাননায় ভূষিত করা হয়। প্রসঙ্গতঃ প্রথম বিশ্বযুদ্ধ চলাকালীন কোনরূপ প্রথম-শ্রেণীর ক্রিকেট খেলা অনুষ্ঠিত হয়নি। ১৯১৯ সালেও একইভাবে বর্ষসেরা ক্রিকেটার হিসেবে পাঁচজন বিদ্যালয়ের বালককে মনোনীত করা হয়েছিল। তন্মধ্যে, তিনি সর্বকনিষ্ঠ ছিলেন।
কোন প্রথম-শ্রেণীর খেলায় অংশগ্রহণের সুযোগ পাননি হ্যারি কল্ডার। তবে, ১৯২০ সালে সারের দ্বিতীয় একাদশের পক্ষে একটি খেলায় অংশ নিয়েছিলেন। স্টাফোর্ডশায়ারের বিপক্ষে ০ ও অপরাজিত ৬ রান তুলেছিলেন। এছাড়াও, চার ওভার বোলিং করে উইকেটবিহীন ছিলেন। ১৯১৮ ও ১৯১৯ সালের বর্ষসেরা ক্রিকেটারের সম্মাননাপ্রাপ্ত বাদ-বাকী নয়জন বিদ্যালয়ের ছাত্র কমপক্ষে একটি প্রথম-শ্রেণীর খেলায় অংশ নিয়েছিলেন।
১৯১৯ সালে পরিবারের সাথে দক্ষিণ আফ্রিকায় প্রত্যাবর্তন করেন। তার পিতা তাকে ক্রিকেট খেলতে উদ্বুদ্ধ করেছিলেন। কিন্তু, তিনি গল্ফ ও টেনিসের দিকে ধাবিত হন। কারখানা ও ব্যাংকিং খাতে কাজ করেন। ১৯৯৪ সাল পর্যন্ত তার অবস্থান অজানা ছিল। ঐ বছর ক্রিকেট ঐতিহাসিক রবার্ট ব্রুক কেপ টাউনের নিরাময় কেন্দ্রে তার অবস্থান সনাক্ত করতে সক্ষম হন। কল্ডার তার এই সম্মাননা প্রাপ্তি বিষয়টি জানতেন না। বিদ্যালয় ত্যাগ করার পর আর ক্রিকেট খেলেননি। কেবলমাত্র ব্রুকের কল্যাণেই তিনি এ স্বীকৃতির কথা জানতে পারেন। ১৫ সেপ্টেম্বর, ১৯৯৫ তারিখে ৯৪ বছর বয়সে কেপ টাউনে হ্যারি কল্ডারের দেহাবসান ঘটে।
লাইব্রেরি অব লিভিং ফিলোসফার্স

লাইব্রেরি অব লিভিং ফিলোসফার্স হলো নির্বাচিত জীবিত দার্শনিকদের উপর প্রকাশিত একটি বুক সিরিজ যা ১৯৩৯ সাল থেকে প্রকাশিত হয়ে আসছে। যুক্তরাষ্ট্রের শিক্ষাবিদ পল আর্থার শিল্প এরূপ একটি গ্রন্থাগার প্রতিষ্ঠার ব্যাপারে প্রথম চিন্তা ভাবনা করেছিলেন এবং তিনি ১৯৮৫ সাল পর্যন্ত এর সম্পাদক ছিলেন। সিরিজটি লুইস এডউইন হান (১৯৮১-২০০১), রান্ডাল অক্সিয়ের (২০০১-২০১৩), এবং ডগলাস অ্যান্ডারসন (২০১৩-২০১৫) ইতোপূর্বে সম্পাদনা করেছেন। বর্তমানে সারাহ বিয়ার্ডসওয়ার্থ (২০১৫-বর্তমান) এর সম্পাদনা করেন। 
প্রতিটি ভলিউম একজন উল্লেখযোগ্য জীবিত দার্শনিকের নামে উৎসর্গ করা হয় যেখানে একটি ইন্টেলেকচুয়াল অটোবায়োগ্রাফি'র পাশাপাশি তার দর্শনের নানা দিক নিয়ে কয়েক ডজন সমসাময়িক দার্শনিকের সমালোচনা, ব্যাখ্যামূলক নিবন্ধ ও তার প্রতিক্রিয়া লিপিবদ্ধ হয়। গ্রন্থাগারটির যাত্রা শুরু হয়েছিল মূলত একজন দার্শনিক যেন জীবিত অবস্থায়ই তার সমালোচকদের সমালোচনার জবাব দিতে পারে এই উদ্দেশ্য বাস্তবায়নের জন্য। সেক্ষেত্রে এর সফলতা প্রশ্নবিদ্ধ হলেও বর্তমানে এটি একটি নির্ভরযোগ্য দার্শনিক সম্পদে পরিণত হয়েছে।
এটি ১৯৪৯ সাল পর্যন্ত নর্থওয়েস্টার্ন ইউনিভার্সিটি, ১৯৫২ থেকে ১৯৫৯ পর্যন্ত টিউডর  পাবলিশিং কোং এবং ১৯৫৯ সালের পর ওপেন কোর্ট থেকে প্রকাশিত হয়। সিরিজটি সাউদার্ন ইলিনয় বিশ্ববিদ্যালয়ের মালিকানায় রয়েছে।
লাইব্রেরির বিষয়গুলি হল:
আগামীতে অন্তর্ভুক্ত করা হবে: Martha C. Nussbaum, and Julia Kristeva
দ্য সাটল আর্ট অব নট গিভিং অ্যা ফাক

দ্য সাটল আর্ট অব নট গিভিং অ্যা ফাক: অ্যা কাউন্টারিনটুইটিভ এপ্রোচ টু লিভিং অ্যা গুড লাইফ মার্কিন ব্লগার এবং লেখক মার্ক ম্যানসন রচিত আত্ম-নির্ভর বই। এটি ম্যানসন রচিত 
দ্বিতীয় এবং শ্রেষ্ঠ বিক্রিত বই। এতে ম্যানসন যুক্তি দেন যে জীবনের সংগ্রামগুলি জীবনকে অর্থবহ করে এবং সাধারণ আত্ম-নির্ভর বইগুলির নির্বোধ ইতিবাচক দিক কার্যকর এবং সহায়ক নয়।
২০১৩ সালের ১৩ সেপ্টেম্বর হার্পার কলিন্স পাবলিশার্সের হার্পার ওয়ান বিভাগের অধীনে বইটির মুদ্রিত সংস্করণ প্রকাশিত হয়।
জানুয়ারি ২০১৯ সালের মধ্যে বইটির ৩ মিলিয়ন কপি বিক্রি হয়েছিল।
২ অক্টোবর ২০১৬ সালে, "দ্য সাটল আর্ট অব নট গিভিং অ্যা ফাক" নিউ ইয়র্ক টাইমস শ্রেষ্ঠ বিক্রয়ের তালিকায় প্রথমবারের মত "হাও-টু" এবং "সপ্তাহের বিবিধ" বিভাগের অধীনে #৬ স্থানে প্রদর্শিত হয়েছিল, এবং ১৬ জুলাই ২০১৭ সালে প্রথমবারের মত #১ স্থানে অবস্থান নিয়েছিল। ১৮ ফেব্রুয়ারি ২০১৮ সালের মধ্যে এটি ১২৮ সপ্তাহের জন্য নিউ ইয়র্ক টাইমসের শ্রেষ্ঠ বিক্রয়ের তালিকায় অর্ন্তভুক্ত ছিল।
আপে অন্তের

মুসা আন্তের (১৯২০-২০ সেপ্টেম্বর, ১৯৯ ২) হলেন আপে মুসা (, আক্ষরিক অর্থে "কাকা মুসা") নামেও পরিচিত, কুর্দি লেখক এবং কর্মী ছিলেন। তিনি একজন বিশিষ্ট কুর্দি লেখক, সাংবাদিক ও বুদ্ধিজীবী ছিলেন এবং সেপ্টেম্বর ১৯৯২ সালে তুর্কি জেআইএমআই কর্তৃক নিহত হন।
তিনি এস্কিমগার (কুর্দি: জাইভিং) গ্রামে জন্মগ্রহণ করেন (মর্দন প্রদেশের নুসাইবিন জেলা)। তিনি মরদিনে প্রাথমিক শিক্ষা সম্পন্ন করেন এবং তারপর আদানা জুনিয়র ও সিনিয়র হাই স্কুলে পড়াশোনা করেন। যখন তিনি একজন ছাত্র ছিলেন, তখন তিনি গ্রীষ্মকালীন ছুটির সময় সিরিয়ায় ছিলেন এবং কুর্দি জাতীয়তাবাদী বুদ্ধিজীবীদের সাথে পরিচিত হন, যেমন- সালাদে এবং কামুরান বেদির খান, কাদরি এবং এক্রেম সেমিল্পাসা, ডাঃ নাফিজ, নুরি জাজা, নুরি ডেসিমি, কেদ্রিকান, ওসমান সাবরি, হাকো আঘা এবং তার পুত্র হাসান, এমনি পেরিক্সানয়ের পুত্র শিক্রি এমিন, মালা এলি ইউনিস, টিফো সিজিরি এবং সিগার্সউইন। জুন ১৯৯০ সালে তিনি পিপলস লেবার পার্টির ৮১ জন প্রতিষ্ঠাতা সদস্যের একজন ছিলেন।
১৯৯২ সালে একটি উৎসবে গুলি করে হত্যা করা হয় আপে অন্তের'কে এবং এই ঘটনায় অর্টার মার্টুগু মারাত্মকভাবে আহত হন। কিছু তুর্কি সূত্র দাবি করে যে পিকেকে জঙ্গিবাদী আব্দুলকদ্দীদ আইয়গান ১৯৮৫ সালে আত্মসমর্পণ করেন। তারপর জেইটেমের প্রথম কর্মী (তুর্কি গেন্ডারমারির গোয়েন্দা ও কাউন্টার সন্ত্রাসবাদ পরিষেবা) হিসেবে নিয়োগ হন, বলেছিলেন যে তিনি ছিলেন একটি জেইটম ইউনিটের অংশ, সিরকান থেকে "হামিট" সহ, যে মুসা আটারকে হত্যা করেছিল।
অন্যান্য তুর্কি সূত্র দাবি করেছে যে অপরাধী পিকেকে দলত্যাগী মুরাত ইপেক, যিনি তুর্কি রাষ্ট্রের চুক্তি হত্যাকারী মাহমুৎ ইউিলিরিম (উদ্যান "ইয়েসিল") বা ইয়েসিলের থেকে হত্যার আদেশ পান।
দীর্ঘ তদন্তের পর তুর্কি গেন্ডারমেরিয়ে ইন্টেলিজেন্স অর্গানিজশন অন্তের হত্যার দোষীকে খুজে পায় এবং ২০০৬ সালে ইউরোপিয়ান কোর্ট অব হিউম্যান রাইটস (ইসিএইচআর) দ্বারা তার হত্যার জন্য তুরস্কে জরিমানা করা হয়। তুরস্ককে ২৮,৫০০ ইউরো জরিমানা করেছিলেন। ২০১৩ সালে একটি দিয়ারবাকির আদালতে অন্তের হত্যার সাথে চারজন ব্যক্তিকে অভিযুক্ত করা হয়েছিল, যার মধ্যে মাহমুৎ যিলেরিম (উদ্যান "ইয়েসিল") এবং আবদুলকাদির আইয়াং ছিলেন।
সংযুক্ত আরব আমিরাত জাতীয় মহিলা ক্রিকেট দল

সংযুক্ত আরব আমিরাত জাতীয় মহিলা ক্রিকেট দল আন্তর্জাতিক মহিলা ক্রিকেট অঙ্গনে সংযুক্ত আরব আমিরাত (ইউএই)-এর প্রতিনিধিত্ব করে। দলটি আমিরাত ক্রিকেট বোর্ড (ইসিবি) কর্তৃক সংগঠিত, যা ১৯৯০ সাল থেকে আন্তর্জাতিক ক্রিকেট কাউন্সিল (আইসিসি) এর সহযোগী সদস্য হয়েছে।
২০০৭ সালে এসিসি কর্তৃক মালয়েশিয়ায় আয়োজিত মহিলা ক্রিকেট টুর্ণামেন্টে দলটির আন্তর্জাতিক ক্রিকেট অভিষেক হয়। দলটি তাদের নির্ধারিত ৩টি ম্যাচের সবকটিতে বিরাট ব্যবধানে পরাজিত হয়, এবং বাংলাদেশের সাথে তাদের অভিষেক খেলায় মাত্র ৯ রানে অল-আউট হয়ে যায়, এবং মাত্র এক ঘণ্টায় ম্যাচ সম্পন্ন হয়ে যায়। আরব আমিরাতের দলটিকে "মা ও মেয়ে" নিয়ে গঠিত দল মনে করা হত, এবং ক্যাপ্টেন নাতাশা চেরিয়াথ-এর বয়স ছিল মাত্র ১২ বছর। দলের কোচ ছিলেন স্মিথা হরিকৃষ্ণা, যিনি ভারতের হয়ে একদিনের আন্তর্জাতিক খেলেছেন এবং অপর অবসরপ্রাপ্ত ভারতীয় খেলোয়াড় প্রমিলা ভাট দলের প্রাক-টুর্নামেন্ট প্রশিক্ষণ ক্যাম্পের সাথে সংযুক্ত ছিলেন
২০০৯ এশিয়ান ক্রিকেট কাউন্সিল মহিলা টুয়েন্টি২০ চ্যাম্পিয়ানশিপে ওমানকে ৪৯ রানে হারিয়ে তাদের প্রথম আন্তর্জাতিক জয় অর্জন করে। পরে একই টুর্নামেন্টে কুয়েতকে হারিয়ে ছয় দলের গ্রুপে ৪র্থ স্থান দখল করে এবং প্লে-অফে ইরানকে স্বল্প ব্যবধানে পরাজিত করে সার্বিকভাবে ৭ম অবস্থানে (১২টি দলের মধ্যে) টুর্নামেন্ট সমাপ্ত করে। ২০১১ এশিয়ান ক্রিকেট কাউন্সিল মহিলা টুয়েন্টি২০ চ্যাম্পিয়ানশিপে দলের জয়ে হার ছিল খুবই নগন্য, তবুও দুটি জয় নিয়ে ১০ দলের টুর্নামেন্টে নিজেদেরকে ৯ম স্থানে রেখে টুর্নামেন্ট সমাপ্ত করে। থাইল্যান্ডে অনুষ্ঠিত ২০১৩ এসিসি মহিলা চ্যাম্পিয়নশিপে দলটি কোন জয় পায়নি, ফলে ১১ দলের টুর্নামেন্টে নিজেদের ১০ম অবস্থান নিয়ে ফিরে আসে (শুধুমাত্র কুয়েত এর আগে থাকে) অতপর, দলটি তাদের আঞ্চলিক টুর্নামেন্টে ভাল করতে থাকে। কাতার ও ওমানে অনুষ্ঠিত গাল্‌ফ ক্রিকেট কাউন্সিল (জিসিসি) আয়োজিত উভয় সংস্করণেই জয় পায়।
জুন ২০১৬ তে অস্ট্রেলিয়ার মহিলা বিগ বাশ লীগ এর দুই দল সিডনি সিক্সার্স এবং সিডনি থান্ডার প্রশিক্ষণ ক্যাম্পের জন্য আমিরাত ভ্রমণে আসে। তারা দুবাই শেখ জায়েদ ক্রিকেট স্টেডিয়াম-এ একটি টুয়েন্টি২০ প্রীতি ম্যাচ খেলে এবং সেখানে আরব আমিরাত মহিলা জাতীয় দলের খেলোয়াড়েরা (নাতাশা মাইকেল, ছায়া মোঘল) আঘাতপ্রাপ্ত খেলোয়াড়দের বদলী হিসেবে অংশগ্রহণ করেন।
এপ্রিল ২০১৮ তে আইসিসি তার সকল সদস্য দেশের জন্য পূর্ণ মহিলা টুয়েন্টি২০ আন্তর্জাতিক মর্যাদা অনুমোদন করে। ফলে ১ জুলাই ২০১৮ এর পরে সংযুক্ত আরব আমিরাত জাতীয় মহিলা ক্রিকেট দল এর সাথে অন্য যে কোন আন্তর্জাতিক দলের মধ্যকার অনুষ্ঠিত সকল খেলাকেই টুয়েন্টি২০ আন্তর্জাতিক হিসাবে বিবেচিত হবে।
২০১৮ আইসিসি মহিলা বিশ্ব টুয়েন্টি২০ বাছাইপর্ব-এ সংযুক্ত আরব আমিরাতের খেলোয়াড়দের তালিকা ছিল নিম্নরূপ:
গঙ্গেশোপাধ্যায়

গঙ্গেশোপাধ্যায় (জন্ম: দ্বাদশ শতকের শেষভাগ বা মতান্তরে ১৩শ-১৪শ শতক) নব্যন্যায়ের প্রবর্তক ছিলেন। তার বংশ পরিচয় নিয়ে দ্বিমত রয়েছে। কারও মতে, তিনি ছিলেন মৈথিলি ব্রাহ্মণ এবং বর্তমান বিহারের দ্বারভাঙ্গা থেকে বারো মাইল দক্ষিণপূর্বে কমলা নদীর তীরে কারিয়ন গ্রামে তার জন্ম। দ্বিতীয় মতে, তিনি ছিলেন সামাজিক মর্যাদায় নিকৃষ্ট শ্রেণির ব্রাহ্মণ এবং কাশ্যপগোত্রীয় "ছাদন" বংশে তার জন্ম হয়। তার পুত্র বর্ধমানের উল্লেখ অনুসারে তার প্রকৃত নাম "গঙ্গেশ্বর"।
প্রথম জীবনে শিক্ষিত না হলেও পরবর্তি সময়ে শ্মশানে কালীর উপাসনা করে মহাপন্ডিত হন। আস্তিক-নাস্তিক উভয় শাস্ত্রে তার গভীর পান্ডিত্য ছিল। তার লিখিত একমাত্র গ্রন্থ "তত্ত্বচিন্তামণি" তাকে অমরত্ব দান করেছে।
তার তত্বচিন্তামনি বইটি বিশ্বের দার্শনিক সমাজেও সমাদৃত ও আলোচিত। সূক্ষ্মাতিসূক্ষ্ম বিশ্লেষণমূলক অভিনব বিচারপ্রণালী এবং পরিভাষা উদ্ভাবন করে তিনি নতুন যুগের সূচনা করেন। এর প্রভাব অপরিসীম; পরবর্তীকালে অন্যান্য শাস্ত্রের আলোচনায়ও এ পদ্ধতি অনুসৃত হয়।
গঙ্গেশ মূলত গৌতম ন্যায়সূত্রের প্রমাণকান্ডেরই আলোচনা করেছেন। ন্যায়সূত্র অনুযায়ী প্রমাণ চার প্রকার,
এই চারটি প্রমাণের ওপর ভিত্তি করে তিনি চার খণ্ডে তত্ত্বচিন্তামণি (প্রত্যক্ষচিন্তামণি, অনুমানচিন্তামণি, উপমানচিন্তামণি ও শব্দচিন্তামণি) রচনা করেন। সতেরো শতক থেকে উনিশ শতক পর্যন্ত এ তত্ত্বচিন্তামণির ব্যাখ্যা রচনা করে নব্যন্যায়ের পরম্পরাকে যাঁরা ক্রমশ সমৃদ্ধতর করেছেন, তাদের মধ্যে উল্লেখযোগ্য হলেন পুত্র বর্ধমান, পক্ষধর মিশ্র, রঘুনাথ শিরোমণি, মথুরানাথ তর্কবাগীশ, বাসুদেব সার্বভৌম, জগদীশ তর্কালঙ্কার, গদাধর ভট্টাচার্য প্রমুখ। এঁদের মাধ্যমেই নবদ্বীপে ন্যায়দর্শনের প্রভূত চর্চা হয় এবং সর্বভারতে বাংলা এক বিশেষ পরিচিতি লাভ করে।
লেস্টার কিং

লেস্টার অ্যান্থনি কিং (; জন্ম: ২৭ ফেব্রুয়ারি, ১৯৩৯ - মৃত্যু: ৯ জুলাই, ১৯৯৮) জ্যামাইকার সেন্ট ক্যাথরিন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬২ থেকে ১৯৬৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা ও ভারতীয় ক্রিকেটে বাংলার প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিং করতেন লেস্টার কিং।
১৯৬১-৬২ মৌসুম থেকে ১৯৬৮-৬৯ মৌসুম পর্যন্ত লেস্টার কিংয়ের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ হয়েছিল লেস্টার কিংয়ের। ১৩ এপ্রিল, ১৯৬২ তারিখে কিংস্টনে সফরকারী ভারতের বিপক্ষে টেস্ট ক্রিকেটে অভিষেক ঘটে তার। এরপর, ২৮ মার্চ, ১৯৬৮ তারিখে জর্জটাউনে সফরকারী ইংল্যান্ডের বিপক্ষে সর্বশেষ টেস্টে অংশ নেন তিনি।
১৯৬২ সালে ভারতীয় দল ওয়েস্ট ইন্ডিজ গমন করে। সিরিজের পঞ্চম টেস্টে প্রথমবারের মতো খেলতে নামেন তিনি। কিংস্টনে সফরকারী ভারতের প্রথম ইনিংসে দূর্দান্ত বোলিং করেন। টেস্ট অভিষেকেই পাঁচ-উইকেট পান তিনি। জ্যামাইকার পক্ষে মাত্র দুইটি প্রথম-শ্রেণীর খেলায় অংশগ্রহণের পরপরই ওয়েস্ট ইন্ডিজ দলে খেলার জন্যে তাকে আমন্ত্রণ জানানো হয়। সেরা খেলোয়াড়দের উপস্থিতি সত্ত্বেও মাত্র ২৩ বছর বয়সে সাবিনা পার্কে ওয়েস হলের সাথে বোলিং আক্রমণে নেতৃত্ব দেন। প্রথম চার ওভারেই ভারতের পাঁচ উইকেট তুলে নেন তিনি। এরফলে ভারতের সংগ্রহ ২৬/৫-এ দাঁড়ায়। খেলায় তিনি ৫/৪৬ বোলিং পরিসংখ্যান দাঁড় করান। দ্বিতীয় ইনিংসে তিনি আরও দ্রুতলয়ে দুই উইকেট শিকার করেন। ঐ টেস্টে তার দল জয়ী হয় ও ৫-০ ব্যবধানে সিরিজ করায়ত্ত্ব করে।
এর এক বছর বাদে ওয়েস্ট ইন্ডিজ দল ইংল্যান্ড গমন করে। কিন্তু, অধিকতর আগ্রাসী ভূমিকায় থাকা চার্লি গ্রিফিথের কারণে টেস্ট খেলার সুযোগ পাননি। তবে, ২৭.৩১ গড়ে ৪৭টি প্রথম-শ্রেণীর উইকেট পেয়েছিলেন। ঐ সফরে বোলিং গড়ে দশম স্থানে চলে যান। ১৯৬৬ সালে আঘাতের কারণে দলের বাইরে থাকেন। তাসত্ত্বেও, ভারত ও অস্ট্রালেশিয়া গমন করেন। বিদেশের মাটিতেও টেস্ট খেলার সুযোগ হয়নি তার। অতঃপর ১৯৬৭-৬৮ মৌসুমে জর্জটাউনে চার্লি গ্রিফিথের পরিবর্তে ইংল্যান্ডের বিপক্ষে সিরিজের চূড়ান্ত টেস্টে অংশ নেন। খেলায় তিনি আরও দুই উইকেট পান। তবে, এটিই তার সর্বশেষ টেস্টে অংশগ্রহণ ছিল।
সুইং ও কাটের উপর তার অসম্ভব দক্ষতা ছিল। এছাড়াও, নিচেরসারিতে ব্যাটিংয়ে নেমে আক্রমণাত্মক ভঙ্গীমায় খেলতেন। খেলার মাঠে উৎফুল্ল অবস্থায় থাকতেন। জ্যামাইকার পক্ষে খেলার পাশাপাশি এক মৌসুম বাংলা ও ইংল্যান্ডের ল্যাঙ্কাশায়ার লীগে রটেনস্টলের পক্ষে খেলেছেন।
১৯৬০-এর দশকে ওয়েস্ট ইন্ডিজের অন্যতম শীর্ষস্থানীয় ফাস্ট বোলারের মর্যাদা পেয়েছিলেন তিনি। দূর্ভাগ্যবশতঃ ওয়েস হল, হারম্যান গ্রিফিথ ও বহুবিধ প্রতিভার অধিকারী গ্যারি সোবার্সের উপস্থিতির কারণে ওয়েস্ট ইন্ডিজ দলে স্থায়ী সদস্যের মর্যাদা পাননি। সমগ্র খেলোয়াড়ী জীবনে মাত্র দুই টেস্ট খেলার অধিকারী হন।
৯ জুলাই, ১৯৯৮ তারিখে ৫৯ বছর বয়সে জ্যামাইকার কিংস্টনে যকৃৎজনিত পীড়ায় আক্রান্ত হয়ে লেস্টার কিংয়ের দেহাবসান ঘটে।
হরিহরপাড়া

হরিহরপাড়া হল একটি ভারতের পশ্চিমবঙ্গের মুর্শিদাবাদ জেলার বহরমপুর সদর মহকুমার হরিহরপাড়া সমষ্টি উন্নয়ন ব্লকের একটি গ্রাম।
ভারতের ২০১১ সালের আদমশুমারি অনুসারে, হরিহরপাড়ার মোট জনসংখ্যা ১৪,৮২৭, যার মধ্যে ৭,৫৭০ জন (৫১%) পুরুষ এবং ৭,২৫৭ জন (৪২%) মহিলা। ৬ বছরের কম বয়সী জনসংখ্যা ১,৭৬৯। হরিহরপাড়ার মোট সাক্ষরতার সংখ্যা ৯,৮৯৪ জন।
হরিহরপাড়া সিডি ব্লকের উপর হরিহরপাড়া থানার এক্তিয়ার রয়েছে।
বহরামপুর-অমতলা সড়ক লোচনমাটি ডাঙ্গাপাড়া সড়ক হরিহরপাড়ার অংশ|
এখানে হাজী এ.কে. খান কলেজ প্রতিষ্ঠিত হয় ২০০৮ সালে। এটি কল্যাণী বিশ্ববিদ্যালয়ের অধিভুক্ত, এই কলেজ বাংলা, ইংরেজি, ইতিহাস ও শিক্ষাতে সম্মাননা কোর্স প্রদান করে। এছাড়াও স্বরুপপুর উচ্চ মাধ্যমিক বিদ্যালয়, হরিহরপাড়া উচ্চ মাধ্যমিক বিদ্যালয়, পদ্মনাভপুর সিনিয়র হাই মাদ্রাসা ও তরতিপুর উচ্চ মাধ্যমিক বিদ্যালয়, ডাঙ্গাপাড়া শিশু শিক্ষা কেন্দ্র,ডাঙ্গাপাড়া মধ্যেমিক কেন্দ্র, এই ব্লকের উল্লেখযগ্য বিদ্যালয়।
হরিহরপাড়া ব্লকের প্রাথমিক স্বাস্থ্য কেন্দ্র ২০টি বিছানা রয়েছে।
বেলুড় রেলওয়ে স্টেশন

বেলুড় রেলওয়ে স্টেশন হল হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়। 
রামকৃষ্ণ মিশনের সদর দপ্তর বেলুড় মঠ যা গঙ্গা নদীর তীরে অবস্থিত এবং সারা বিশ্বের মানুষের কাছে এটি একটি পর্যটনকেন্দ্র এবং তীর্থযাত্রীদের গন্তব্যস্থল। স্টেশন থেকে এটি প্রায় ১.৫ কিলোমিটার দূরে অবস্থিত। ১৯৩৮ সালে স্বামী বিবেকানন্দ প্রতিষ্ঠিত করেছিলন। সারদা দেবী, রামকৃষ্ণ এবং মহান সন্ন্যাসীদের সমাধি আছে।
লুকা ছুপি

লুকা ছুপি (; ) ২০১৯ সালের লক্ষ্মণ উটেকর পরিচালিত ভারতীয় প্রণয়ধর্মী কৌতুক চলচ্চিত্র, যেখানে মূল ভূমিকায় অভিনয় করেছেন কার্তিক আর্যন এবং কৃতি স্যানন। চলচ্চিত্রটির কাহিনী শুরু হয় একজন টেলিভিশন প্রতিবেদক যিনি একজন একগুঁয়ে মেয়ের সাথে একসাথে থাকা শুরু করেন।
চলচ্চিত্রটির প্রধান চিত্রগ্রহণ ২০১৮ সালের আগস্ট শুরু হয় এবং বিশ্বে চলচ্চিত্রটি ১২৬ কোটি রুপির অধিক ব্যবসা করে।
চলচ্চিত্রটির কাহিনী শুরু হয় একজন টেলিভিশন প্রতিবেদকের প্রশ্নের উপর, যার মূলে রয়েছে তারকা নাজিম খানের বিয়ে ছাড়াই একত্রে বাস। এরপর এটির কাহিনী মথুরায় চলে যায়, যেখানে বিষ্ণু ত্রিবেদী বিয়ে ছাড়া একত্রে বাস বন্ধ করার জন্য আন্দোলন শুরু করেন। উনি ওনার শহরের স্থানীয় সংবাদ অফিসে যায় ওনার মেয়ে রেশমিকে নিয়ে, তাকে ইন্টারশিপ দেওয়ার জন্য। ঐখানে চ্যানেলের মূল সম্পাদক তাকে চ্যানেলের তারকা প্রতিবেদক গুড্ডু শুক্লার সাথে পরিচয় করিয়ে দেয়।
মুখ্য ফোটোগ্রাফি তাদের ব্যানারে সিনেমা শুরু করে ১ আগস্ট ২০১৮ সালে গোয়ালিয়র এ এবং শেষ করে সেপ্টেম্বর ২০১৮ তে মথুরায় এবং সিনেমা মুক্তি পায় ১লা মার্চ ২০১৯ এ। বলিউড হাঙ্গামা তাদের নিউজ এ সিনেমার এস্টিমেট বাজেট উল্লেখ করে ২৫ কোটি ভারতীয় টাকার।
তারপর সিনেমার প্রিন্ট এবং বিজ্ঞাপনি বার্তা দিয়ে, বক্স অফিস ইন্ডিয়া সিনেমার এস্টিমেট বাজেট নির্ধারণ করে ৩৪ কোটি ভারতীয় টাকা।
সিনেমার প্রথম পোস্টার মুক্তি পায় ২৩ জানুয়ারি ২০১৯ সালে এবং ট্রেইলার মুক্তি পায় ২৪ জানুয়ারি ২০১৯ সালে।
প্রোডিউসার দীনেশ ভিজান পুলওয়ামা এটাক এর জন্য পাকিস্তানে চলচ্চিত্রটি মুক্তি দিতে নিষেধ করেন।১৯ এপ্রিল ২০১৯ সালে সিনামাটি থিয়েটারে মুক্তির ৫০ দিন পূর্ণ করে।
লুকা ছুপি বছরের ৩য় সর্বোচ্চ ১.২৫ কোটি ইম্প্রেশন পেয়েছে।
লুকা ছুপি জুন ২০১৯ হতে নেটফ্লিক্স এবং জিও সিনেমায় (বিওডি) পাওয়া যাবে।
চলচ্চিত্রটি মুক্তির প্রথম দিনে ৮.০১কোটি রুপি আয় করে এবং বছরের ৪র্থ সর্বোচ্চ প্রথম দিনের আয়কারি সিনেমা হয়ে যায়। সিনমাটি ২য় এবং ৩য় দিনে যথাক্রমে ১০.০৮কোটি রুপি এবং ১৪.০৪কোটি রুপি আয় করে। চলচ্চিত্রটি প্রথম সপ্তাহে ৩২.১৩ কোটি রুপি আয় করে। চলচ্চিত্রটি বিশ্বে ১২৬.১৩ কোটি রুপি আয় করে এবং বক্স অফিস ইন্ডিয়া একে অর্থনৈতিকভাবে সফল ঘোষণা করে। 
চলচ্চিত্রটির পরবর্তী কিস্তি "লুকা ছুপি ২" ২০২০ সালে মুক্তি পাবার কথা ছিল, তবে কোভিড-১৯-এর কারণে এই প্রজেক্ট আর সম্পন্ন হয়নি।
করিম জুট মিলস লিমিটেড

করিম জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৫০.৬৮০৬ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৩,৬৪২ জন (২,২১৫ জন স্থায়ী) শ্রমিক, ১৫৩ জন কর্মচারী ও ৯৫ জন কর্মকর্তা নিয়োজিত রয়েছে।
এই মিলে রয়েছে ২৩৬ হেসিয়ান, ২২২ সেকিং ও ৬২ সিবিসি লুম এবং গড়ে এর মাসিক উৎপাদন ক্ষমতা ২৮৩.২৫ মেট্রিক টন হেসিয়ান, ৭৯৯.২৫ মেট্রিক টন সেকিং ও ১৪৮.৭৫ মেট্রিক টন সিবিসি লুম।
বৈদেশিক মুদ্রা বাজার

বৈদেশিক মুদ্রা বাজার (সংক্ষেপে ফরেক্স বা এফএক্স) বিশ্বব্যাপী মুদ্রা বিনিময় ও বিনিময় হার নির্ধারণের বাজারকে (বিকেন্দ্রীভুত এবং ওভার দ্য কাউন্টার মার্কেট-ওটিসি) বোঝায় যেখানে ব্যবসায়ী, বিনিয়োগকারী, সংশ্লিষ্ট প্রতিষ্ঠান এবং ব্যাংকসমূহ, বিশ্বের বিভিন্ন দেশের মুদ্রা ক্রয়, বিক্রয় এবং বিনিময় করে থাকে। ২০১৬ সালে ফরেক্সে দৈনিক লেনদেনের পরিমাণ ছিল $৫.১ ট্রিলিয়ন, ব্যাংক অফ ইন্টারন্যাশনাল সেটেলমেন্টের (BIS) ডাটা অনুযায়ী। ফরেক্স মার্কেট  হচ্ছে ডিসেন্ট্রালাইজড মার্কেট। অন্য কথায়, এখানে কোন নির্দিষ্ট স্থান নেই যেখানে বিনিয়োগকারীরা কারেন্সি ট্রেড করতে যাবে। ফরেক্স ট্রেডাররা ইন্টারনেটের মাধ্যমে বিভিন্ন ডিলারের কাছ থেকে ভিন্ন কারেন্সি পেয়ারের কোট পেয়ে থাকে। বিশ্বজুড়ে ফাইনান্স্যিয়াল সেন্টার - লন্ডন, নিউ ইয়র্ক, টোকিও, হংকং এবং সিঙ্গাপুর - এখানে নোঙ্গর হিসেবে কাজ করে বিভিন্ন ধরনের বায়ার এবং সেলারদের মধ্যে লেনদেন সম্পন্ন করতে। ইন্টারব্যাংক কারেন্সি মার্কেটে এক্সেস  পেতে হলে আপনার তা ফরেক্স ব্রোকারের মাধ্যমে পেতে হবে।
১৯৭১ সালে ব্রেটন উডস এ চুক্তির পর, আরও বড় মুদ্রা একে অপরের বিরুদ্ধে অবাধে ভাসা করার অনুমতি দেওয়া হয়। পৃথক মুদ্রাগুলির মান পরিবর্তিত হয়, যা বৈদেশিক মুদ্রার পরিষেবা এবং ট্রেডিংয়ের প্রয়োজনীয়তা বাড়িয়ে দেয়। বাণিজ্যিক ও বিনিয়োগ ব্যাংকগুলি তাদের ক্লায়েন্টদের পক্ষে ফরেক্স মার্কেটে বেশিরভাগ ট্রেডিং পরিচালনা করে থাকে তবে পেশাদার ও ব্যক্তিগত বিনিয়োগকারীদের জন্য অন্যের বিরুদ্ধে এক মুদ্রার ট্রেডিংয়ের সম্ভাবনাও রয়েছে।
ফরেক্স বিনিয়োগ মানে হচ্ছে ফরেন এক্সচেঞ্জ আর এখানে বিনিয়োগকারী এবং স্পেকুলেটররা কারেন্সি মার্কেটে ট্রেড করে।
বিনিয়োগকারী যেমন স্টক অথবা কমোডিটিতে ট্রেড করতে পারে, একজন ইনভেস্টর কারেন্সিতেও সেভাবে ট্রেড করতে পারে এবং ২টি দেশের কারেন্সির এক্সচেঞ্জ রেটের পার্থক্যের মধ্যে দিয়ে লাভ করতে পারে।
উদাহরণস্বরূপ, ট্রেডার যদি মনে করে যে ইউরোর অবস্থান ইউএস ডলারের তুলনায় শক্তিশালী হবে, তাহলে সে ডলার সেল করে ইউরো বাই করবে।
গার্ডিয়্যান্স অফ দ্য গ্যালাক্সি (২০০৮-এর দল)

গার্ডিয়্যান্স অফ দ্য গ্যালাক্সি হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত কাল্পনিক মহাকাশভ্রমণকারী সুপারহিরো দল। ড্যান অ্যাবনেট ও অ্যান্ডি ল্যানিং বিভিন্ন ধরনের লেখক ও চিত্রশিল্পীদের দ্বারা নির্মিত বিদ্যমান ও পূর্বে সম্পর্কহীন চরিত্রদের থেকে দলটিকে পুনরায় তৈরি করেন। শুরুতে দলটির সদস্যদের তালিকায় ছিল স্টার-লর্ড, রকেট রাকুন, গ্রুট, ফাইলা-ভেল, ড্র্যাক্স দ্য ডিস্ট্রয়ার এবং অ্যাডাম ওয়ারলক।
এই মহাবিশ্বের রক্ষকরা প্রথমবারের জন্য "এনাইলেশন: কঙ্কুয়েস্ট" #৬ (এপ্রিল ২০০৮)-এ আবির্ভূত হয়। ২০১৪ সালের এই দলটির উপর একটি পূর্ণ্যদৈর্ঘ্য চলচ্চিত্রকে মুক্তি দেওয়া হয়, যা সমলোচনামূলক খ্যাতি অর্জন করে। "গার্ডিয়্যান্স অফ দ্য গ্যালাক্সি ভলি. ২" নামক উল্লেখিত চলচ্চিত্রটির একটি অনুবর্তী চলচ্চিত্র ২০১৭ সালে মুক্তি দেওয়া হয়। এই গার্ডিয়্যান্সদের দল ১৯৬৯ সালের আর্নল্ড ড্রেক ও জীন কোলান দ্বারা তৈরি কৃত আসল দলের নামটি ব্যবহার করে। এছাড়াও, দলটি অন্যান্য মার্ভেল সিনেম্যাটিক ইউনিভার্স চলচ্চিত্র "" ও ""-এ আবির্ভূত হয়।
শফিকুর রহমান (জেনারেল)

লেফটেন্যান্ট জেনারেল শফিকুর রহমান হলেন বাংলাদেশের একজন সাবেক সেনা কর্মকর্তা যিনি সেনাবাহিনীর চিফ অব জেনারেল স্টাফ (সিজিএস)-এর দায়িত্বে ছিলেন। তিনি ২০২০ সালের ৩১ ডিসেম্বর তারিখে সেনাবাহিনী হতে অবসর গ্রহণ করেন। তিনি স্পেশাল সিকিউরিটি ফোর্সের সাবেক মহাপরিচালক। তিনি সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবেও দায়িত্ব পালন করেন।
রহমান ১৯৬২ সালের ৩১ ডিসেম্বর পূর্ব পাকিস্তানের শরীয়তপুর জেলায় (বর্তমানে বাংলাদেশ) জন্মগ্রহণ করেন। ২১ ডিসেম্বর ১৯৮৪ তারিখে কর্পস অব ইনফেনট্রিতে কমিশন লাভ করেন। তিনি নেদারল্যান্ডসের ওপিসিডাব্লিউ অ্যাডভান্স কোর্স, পাকিস্তান জুনিয়র স্টাফ কোর্স, ফিলিপাইনের কমান্ড অ্যান্ড জেনারেল স্টাফ কোর্স এবং রোমানিয়ায় ওপিসিডব্লিউ বুনিয়াদি কোর্স সম্পন্ন করেন। তিনি ডিফেন্স সার্ভিসেস কমান্ড এবং স্টাফ কলেজ থেকে স্নাতক হন এবং ন্যাশনাল ডিফেন্স কলেজে আর্মি ওয়ার কোর্স সম্পন্ন করেন। তিনি জাতীয় বিশ্ববিদ্যালয়ের প্রতিরক্ষা শিক্ষায় মাস্টার্স সম্পন্ন করেন । তিনি বাংলাদেশ ইউনিভার্সিটি অব প্রফেশনালস থেকে যুদ্ধ অধ্যয়নেও মাস্টার্স সম্পন্ন করেন এবং মাস্টার্সের জন্য চ্যান্সেলর পুরস্কার পান। 
বাংলাদেশ সেনাবাহিনীতে সুনামের সাথে বেশ কয়েকটি বড় দায়িত্ব পালন করেন। তিনি সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবে দায়িত্ব পালন করেন। চিফ অব জেনারেল স্টাফ (সিজিএস), জিওসি -৫৫তম পদাতিক ডিভিশন, জিওসি -১৯তম পদাতিক ডিভিশন, জিওসি-২৪তম পদাতিক ডিভিশন হিসেবে দায়িত্ব পালন করেন। তিনি বাংলাদেশ মিলিটারি একাডেমী এবং স্কুল অব ইনফ্যান্ট্রি অ্যান্ড টেকটিক্সের প্রশিক্ষক ছিলেন। তিনি ডিফেন্স সার্ভিসেস কমান্ড এবং স্টাফ কলেজের একজন সিনিয়র শিক্ষক ছিলেন। ২০১৫ সালে তিনি চট্টগ্রাম এলাকা কমান্ডার হিসেবে দায়িত্ব পালন করেন। ২০১০ সালের ১০ এপ্রিল তিনি স্পেশাল সিকিউরিটি ফোর্স এর মহাপরিচালক নিযুক্ত হন। ২০১৮ সালের ২৮ জুলাই তাকে লেফট্যানেন্ট জেনারেল পদে পদোন্নতি দেওয়া হয় এবং সেনাবাহিনীর চিফ অব জেনারেল স্টাফ (সিজিএস) পদে নিযুক্ত হন। 
তিনি নিউইয়র্ক শহরের জাতিসংঘের সদর দফতরে বাংলাদেশের সিনিয়র সামরিক যোগাযোগ কর্মকর্তা ছিলেন। তিনি সোমালিয়া আইতে জাতিসংঘের পাঠানো অপারেশনে বাংলাদেশ সেনাবাহিনীর অংশ ছিলেন।
হুমারিয়া তাসনীম

হুমারিয়া তাসনীম (জন্ম ৮ জুন ১৯৯৫) একজন আমিরাতি ক্রিকেটার। ২০১৮ আইসিসি মহিলা বিশ্ব টুয়েন্টি২০ বাছাইপর্বের সংযুক্ত আরব আমিরাত জাতীয় মহিলা ক্রিকেট দলের স্কোয়াডের জন্য তাকে জুলাই ২০১৮ তে অধিনায়ক হিসাবে ঘোষণা করা হয়। ২০১৮ সালের ৭ জুলাই সংযুক্ত আরব আমিরাতের হয়ে নেদারল্যান্ডসের বিপক্ষে বিশ্ব টুয়েন্টি২০ বাছাইপর্বের জন্য মহিলাদের টুয়েন্টি২০ আন্তর্জাতিক ম্যাচের মধ্য দিয়ে টুয়েন্টি২০ আন্তর্জাতিকে তার অভিষেক হয়।।
গিফোর্ড লেকচার্স

গিফোর্ড লেকচার্স হলো একটি বার্ষিক ধারাবাহিক বক্তৃতা যা ১৮৮৭ সালে অ্যাডাম গিফোর্ড, লর্ড গিফোর্ডের উইলের মাধ্যমে প্রতিষ্ঠিত হয়। বৃহত্তর অর্থে এই সিরিজ বক্তৃতার উদ্দেশ্য হলো প্রাকৃতিক ধর্মতত্ত্বের প্রচার ও বিস্তার। অন্য কথায়, এর উদ্দেশ্য হলো 'ঈশ্বরের জ্ঞানের' বিকাশে সহায়তা প্রদান। গিফোর্ড বক্তৃতা প্রদানের আমন্ত্রণ স্কটল্যান্ডের একাডেমিতে সবচেয়ে মর্যাদাপূর্ণ এক সম্মান। স্কটল্যান্ডের বেশ কয়েকটি বিশ্ববিদ্যালয়ে এই বক্তৃতা প্রদান করা হয়। এগুলো হলো সেন্ট অ্যান্ড্রুজ বিশ্ববিদ্যালয়, গ্লাসগো বিশ্ববিদ্যালয়, এবারডিন বিশ্ববিদ্যালয় এবং এডিনবরা বিশ্ববিদ্যালয়। লেকচারগুলো সাধারণত পুরো একাডেমিক বছরে একটি সিরিজ আকারে উপস্থাপন করা হয় এবং এর বিষয়বস্তু বই আকারে প্রকাশ করা হয়। প্রকাশিত এমন অনেক পুস্তক ধর্মতত্ত্ব, দর্শন এবং ধর্ম ও বিজ্ঞান সম্পর্কিত বিষয়ে ক্লাসিকের মর্যাদা পেয়েছে।
জন ব্যারিমোর

জন সিডনি ব্যারিমোর (; জন্ম: ব্লিদ, ১৫ ফেব্রুয়ারি ১৮৮২ - ২৯ মে ১৯৪২) ছিলেন একজন মার্কিন অভিনেতা। তিনি মঞ্চ, পর্দা ও বেতারে অভিনয় করতেন। ব্যারিমোর পরিবারের অন্যতম সদস্য জন শুরুতে মঞ্চে কাজ করা এড়িয়ে যাওয়ার চেষ্টা করেন এবং কিছুদিন চিত্রশিল্পী হিসেবে কর্মজীবন গড়ার চেষ্টা করেন। কিন্তু ১৯০০ সালে তিনি মঞ্চে তার পিতার সাথে কাজ করেন এবং পরের বছর তার বোন ইথেলের সাথে অভিনয় করেন। ১৯০৩ সালে তিনি পূর্ণদ্যোমে তার অভিনয় জীবন শুরু করেন এবং হালকা ধরনের হাস্যরসাত্মক নাটক ও পরে গম্ভীর নাট্যধর্মী নাটকে অভিনয় করে প্রথম খ্যাতি অর্জন করেন। তিনি "জাস্টিস" (১৯১৬), "থার্ড রিচার্ড" (১৯২০) ও "হ্যামলেট" (১৯২২) নাটকে অভিনয় করে সুখ্যাতি অর্জন করেন এবং "হ্যামলেট" নাটকে তার অভিনয় তাকে "সেরা জীবিত মার্কিন বিয়োগান্ত তারকা" খ্যাতি পাইয়ে দেয়।
"হ্যামলেট" নাটকের সফলতার পর ব্যারিমোর মঞ্চনাটক ছেড়ে চলচ্চিত্রে মনোযোগ দেন। নির্বাক চলচ্চিত্র যুগে তিনি "ডক্টর জেকিল অ্যান্ড মিস্টার হাইড" (১৯২০), "শার্লক হোমস" (১৯২২) ও "দ্য সি বিস্ট" (১৯২৬) চলচ্চিত্রে অভিনয় করে জনপ্রিয়তা অর্জন করেন। এই সময়ে তিনি "গ্রেট প্রোফাইল" নামে খ্যাত হন। সবাক চলচ্চিত্র শুরু হলে তার মঞ্চনাটকের জন্য প্রশিক্ষণ লাভ করা কণ্ঠ তাকে আরও খ্যাতি অর্জন করতে সহায়তা করে এবং তার অভিনীত তিনটি চলচ্চিত্র - "গ্র্যান্ড হোটেল" (১৯৩২), "টুয়েন্টিয়েথ সেঞ্চুরি" (১৯৩৪) ও "মিডনাইট" জাতীয় চলচ্চিত্র রেজিস্ট্রিতে অন্তর্ভুক্ত হয়।
স্মিথা হরিকৃষ্ণা

স্মিথা হরিকৃষ্ণা (জন্ম ৬ নভেম্বর ১৯৭৩, বেঙ্গালুরু, কর্ণাটক) একজন অবসরপ্রাপ্ত একদিনের আন্তর্জাতিক ক্রিকেটার, যিনি ভারত জাতীয় মহিলা ক্রিকেট দলকে নেতৃত্ব দিয়েছেন। তিনি একজন ডানহাতি ব্যাটসম্যান ও ডানহাতি মিডিয়াম পেসার। তিনি ভারতের হয়ে ২২টি একদিনের আন্তর্জাতিকে খেলে ২৩১ রান ও ৮টি উইকেট সংগ্রহ করেন।
২০০৭ এর জুলাইয়ে তিনি সংযুক্ত আরব আমিরাত জাতীয় মহিলা ক্রিকেট দল এর কোচিং এর দায়িত্ব নেন এবং ২০০৭ এসিসি মহিলা টুর্নামেন্টে তার কোচিং অভিষেক হয়। তার দল তিনটি ম্যাচের সবকটিতেই বিরাট ব্যবধানে হারে।
রফিকুল ইসলাম (জেনারেল)

<nowiki> </nowiki>মো. রফিকুল ইসলাম বাংলাদেশ সেনাবাহিনীর অবসরপ্রাপ্ত মেজর জেনারেল এবং বর্ডার গার্ড বাংলাদেশের (বিজিবি) সাবেক মহাপরিচালক। 
মো. রফিকুল ইসলাম ১৯৭৬ সালের ৩০ নভেম্বর বাংলাদেশ সেনাবাহিনীর সিগন্যাল কর্পসে যোগ দেন। তিনি সামরিক অপারেশন ডিরেক্টরেট (জিএসও) হিসেবে দায়িত্ব পালন করেন। তিনি সেনাপ্রধানের সহকারী ব্যক্তিগত সচিব ছিলেন। তিনি সিগনাল ট্রেনিং স্কুল ও কলেজের কমান্ড্যান্ট ছিলেন এবং দুটি সিগন্যাল ব্যাটালিয়নের কমান্ড্যান্ট হিসাবে দায়িত্ব পালন করেন। তিনি পদাতিক ডিভিশনের কর্নেল স্টাফ হিসেবে কাজ করেন। 
বাংলাদেশ সেনাবাহিনীর সদর দফতরে সিগন্যাল পরিচালক হিসেবে দায়িত্ব পালন করেন। তিনি প্রধানমন্ত্রীর কার্যালয়ে এবং সশস্ত্র বাহিনী বিভাগে অপারেশন পরিচালক হিসাবে দায়িত্ব পালন করেন। ১১ মে ২০১১ তারিখে তিনি বর্ডার গার্ডের মহাপরিচালক নিযুক্ত হন। তিনি ২০০৯ সালের বাংলাদেশ রাইফেলসে বিদ্রোহীদের বিচার করার জন্য বর্ডার গার্ড বাংলাদেশের বিশেষ আদালত নং-৩ এর সভাপতিত্ব করেন। তিনি বিডিআর ট্রাইব্যুনালের বিশেষ আদালত নং ৭ এর ও সভাপতিত্ব করেন। ১ জুলাই ২০১১ তারিখে তিনি বাংলাদেশ সীমান্তরক্ষী বাহিনী থেকে বিদায় নেন। ১৪ জুলাই ২০১১ তারিখে তিনি অবসর গ্রহণ করেন। 
১৯৯৩ থেকে ১৯৯৪ পর্যন্ত তিনি মোজাম্বিকের জাতিসংঘের অপারেশন ডেপুটি কমান্ডার হিসাবে দায়িত্ব পালন করেন।
ব্যারিমোর পরিবার

ব্যারিমোর পরিবার হল ব্রিটিশ বংশোদ্ভূত মার্কিন অভিনয়শিল্পী পরিবার। ব্যারিমোর পরিবার ব্রডওয়ে ও ওয়েস্ট এন্ডে মঞ্চস্থ "দ্য রয়্যাল ফ্যামিলি" নাটকের অনুপ্রেরণা, নাটকটি ১৯২৭ সালে প্রথম মঞ্চস্থ হয়।
চাঁদপুর জেলার শিক্ষাপ্রতিষ্ঠানের তালিকা

এখানে বাংলাদেশের চাঁদপুর জেলার শিক্ষা প্রতিষ্ঠানসমূহের তালিকা দেওয়া হলো:
রাজীব চক মেট্রো স্টেশন

রাজীব চক দিল্লী মেট্রোর নীল ও হলুদ লাইনে অবস্থিত দিল্লির একটি মেট্রো স্টেশন। এই স্টেশনটি উপরের স্তরে নীল লাইন এবং নিম্ন স্তরে হলুদ লাইনের মধ্যে একটি স্থানান্তর কেন্দ্র।
এটি দিল্লি মেট্রো ব্যবস্থার ব্যস্ততম স্টেশনগুলির মধ্যে একটি এবং এটি দিল্লির কেন্দ্রে অবস্থিত কনট প্লেস অঞ্চলে মেট্রো রেল পরিষেবা পরিবেশন করছে। এটি প্রতিদিন ৫ লক্ষ যাত্রী পরিচালনা করে। রাজীব চৌক মেট্রো স্টেশনে প্রায় এলাকা নিয়ে গঠিত।
অনেক ব্যবসা এবং গুরুত্বপূর্ণ ভবন, রেস্তোরাঁ এবং সিনেমাগুলি স্টেশনের পাশেই অবস্থিত। স্টেশনটি সেন্ট্রাল পার্কের নিচে নির্মিত। কনট প্লেস আনুষ্ঠানিকভাবে রাজিব চক নামে পরিচিত, ভারতের সাবেক প্রধানমন্ত্রী রাজীব গান্ধীর নামে। এটি কয়েকটি ওয়েবসাইটে বর্ণিত কোটা বিরোধী কর্মী রাজিব গোস্বামী নামে নয়। ১৯৯৫ সালের সেপ্টেম্বরে স্বরাষ্ট্র মন্ত্রণালয় আদেশ দেয় যে, ৭৫ বছর বয়সী কনট প্লেস (সিপি) রাজীব চক এবং কনট সার্কাস ইন্দিরা চক হিসেবে পরিচিত হবে।
সিনা ইবনে জামালী

সিনা ইবনে জামালী এজেসি, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি ডিরেক্টর মিলিটারি অপারেশনের এ্যাডজুটেন্ট জেনারেল। বাংলাদেশ সেনাবাহিনীর ২৪তম পদাতিক ডিভিশনের জেনারেল অফিসার কমান্ডিং, চট্টগ্রাম ও সেনা সদর দফতরের জেনারেল স্টাফ হিসেবে ছিলেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন। বর্তমানে তিনি রেডিয়েট ফার্মাসিউটিক্যালস লিমিটেডের কর্পোরেট পরামর্শক, রেডিয়েট ডিস্ট্রিবিউশন লিমিটেড ও রেডিয়েট নিউট্রাসিউটিক্যালস লিমিটেডের এমডি ও সিইও হিসেবে কাজ করছেন।
সিনা ইবনে জামালী মির্জাপুর ক্যাডেট কলেজে পড়াশোনা করেন। তিনি ডিফেন্স সার্ভিসেস কমান্ড এবং স্টাফ কলেজের মাস্টার্স অফ ডিফেন্স স্টাডিজ (এমডিএস) এবং ডিফেন্স সার্ভিসেস কমান্ড এবং স্টাফ কলেজ থেকে আর্মি ওয়ার কোর্স সম্পন্ন করেন। পাকিস্তান এবং মার্কিন যুক্তরাষ্ট্রের আর্মি ওয়ার কোর্স সম্পন্ন করেন।
তিনি দুটি পদাতিক ব্যাটালিয়নের ও একটি পদাতিক ব্রিগেড এবং একটি পদাতিক ডিভিশনের নেতৃত্ব দেন। তিনি চট্টগ্রাম পার্বত্য চট্টগ্রামে বিদ্রোহী অভিযানে অংশ নেন। তিনি সেনাবাহিনীর অ্যাডজুটেন্ট জেনারেল হিসেবে দায়িত্ব পালন করেন। তিনি বাংলাদেশ সেনাবাহিনীর কর্নেল কমান্ড্যান্ট পদে ভূষিত হন। ১৪ মে ২০০৯ থেকে ৩১ অক্টোবর ২০০৯ পর্যন্ত তিনি ন্যাশনাল ডিফেন্স কলেজের কমান্ড্যান্ট হিসেবে দায়িত্ব পালন করেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন।
লতিফ বাওয়ানী জুট মিলস লিমিটেড

লতিফ বাওয়ানী জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৬২.৮৩ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৭,০৮৯ জন কর্মী নিয়োজিত রয়েছে।
এই মিলে রয়েছে ৫০০ হেসিয়ান, ২২৫ সেকিং, ১০০ সিবিসি এবং ২০ অন্যান্য লুম এবং গড়ে এর মাসিক উৎপাদন ক্ষমতা ৪৭৫.৭৫ মেট্রিক টন হেসিয়ান, ১,২০৭.৭৫ মেট্রিক টন সেকিং, ২৩২.৭৫ মেট্রিক টন সিবিসি ও ৩৩৬ মেট্রিক টন অন্যান্য লুম।
১৯৮০ সালে একবার সামান্য কিছু লাভের পর সুদীর্ঘ ৩০ বছর লোকসান গুনে অবশেষে ২০১০-১১ অর্থবছরে এসে প্রতিষ্ঠানটি লাভ করেছে গড়ে ২০ কোটি ৯৭ লাখ ৯৯ হাজার টাকা। বর্তমানে এখানে উৎপাদিত পন্যের ৭০% বিদেশে রপ্তানি করে বছরে প্রায় ১২২ কোটি টাকা আয় হয় এবং অবশিষ্ট ৩০% দেশের মধ্যে বাজারজাত করা হয়।
সারস্বত ব্রাহ্মণ

সারস্বত ব্রাহ্মণ হলো ভারতীয় হিন্দু ব্রাহ্মণদের একটি উপগোষ্ঠী, যারা মূলত সরস্বতী নদীর তীরবর্তী অঞ্চলে বসবাস করতো বলে ধরা হয়৷ ঋগ্বেদে উল্লেখিত সরস্বতী নদী প্রাচীন গান্ধার রাজ্যের (আফগানিস্তান) হিন্দুকুশ পর্বত থেকে উৎপন্ন এবং এর অববাহিকা আফগানিস্তান, ইরান এবং পাকিস্তানে বিস্তীর্ণ অঞ্চলে অবস্থিত যা প্রাচীন আর্যভূমি হিসেবে পরিচিত। রাজতরঙ্গীনিতে লিপিবদ্ধ পঞ্চগৌড় ব্রাহ্মণদের পাঁচটি বিভাগের একটি হলো এই সারস্বত ব্রাহ্মণরা। বাংলার বৈদ্যব্রাহ্মণরা, মূলত সারস্বত শ্রেণীর ব্রাহ্মণ। মূর্ধাভিষিক্ত বা ব্রহ্মক্ষত্রিয় হলো সারস্বত ব্রাহ্মণ শ্রেণির সর্বোচ্চ সম্প্রদায় যারা একই সাথে ব্রাহ্মণ্য আচার এবং ক্ষত্রিয়ের পেশা গ্রহণ করে ধর্ম ও ব্রাহ্মণকে রক্ষা করে। 
খ্রিস্টীয় দ্বাদশ শতাব্দীতে "কলহণের" কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচ পঞ্চগৌড় ব্রাহ্মণ সম্প্রদায়ের একটিকে সারস্বত ব্রাহ্মণ বলে উল্লেখ করা রয়েছে৷ তারা ভারতীয় উপমহাদেশের উত্তরভাগের বিস্তীর্ণ অঞ্চল জুড়ে বসতি স্থাপন করেছিলেন৷ এদেরই মধ্যে একটি অংশ সিন্ধু প্রদেশের দক্ষিণ উপকূলভাগ ও গুজরাতের উপকূল অঞ্চলে বসবাস করতেন, যারা ১৯৪৭ খ্রিষ্টাব্দের দেশভাগের পরে বোম্বে রাজ্যে চলে আসেন৷ আরেকটি অংশ অবিভক্ত পাঞ্জাব এবং কাশ্মীর উপত্যকার বিস্তীর্ণ অঞ্চলে বাস করতেন, যারা দেশভাগের পরে পাকিস্তান ছেড়ে ভারতে চলে আসেন৷ আরেকটি অংশ, যারা "গৌড় সারস্বত ব্রাহ্মণ" নামে পরিচিত তাদের বাস বর্তমান ভারতের কোঙ্কণ উপকূল বরাবর৷
আগ্রাতে বসবাসকারী সারস্বত ব্রাহ্মণরা মনে করেন দশগ্রীব রাবণও ছিলেন সারস্বত ব্রাহ্মণ কারণ তার পিতা ছিলেন ঋষি বিশ্বশ্রবা৷
গোয়াতে উচ্চতর চিৎপাবন ব্রাহ্মণদের কাছে সারস্বত ব্রাহ্মণরা জাতিগত শ্রেণিবিন্যাসের দিক থেকে নিকৃৃষ্ট৷ চিৎপাবনরা নিজেরা যেহেতু নিরামিষভোজী তাই তারা আমিষ ও মাংসভক্ষণকারী সারস্বত উপগোষ্ঠীর ব্রাহ্মণদের হীন চোখে দেখে৷
গোয়াতে অবস্থিত সারস্বত ব্রাহ্মণরা আমিষাশী এবং তারা প্রায় সমস্ত ধরনের প্রাপ্ত মাছ ছাড়াও মুরগি ও পাঁঠার মাংস খেয়ে থাকেন৷
কর্ণাটক রাজ্যের উপকূল বরাবর বসবাসরত সারস্বত ব্রাহ্মণদের মধ্যে "গৌড় সারস্বত ব্রাহ্মণরা" হলেন মধ্ব বৈষ্ণব এবং মধ্বাচার্যের অনুগামী, অপরদিকে অন্যান্য সারস্বতরা স্মার্ত এবং শঙ্করাচার্যের অনুগামী৷ তারা অধিকাংশই নিরামিষাশী৷
কোঙ্কণ অঞ্চলের সারস্বত ব্রাহ্মণদেরকে বেশিরভাগই আমিষাশী না বলে মৎস্যভোজী বলা যেতে পারে৷ শুধু তাই নয়, উত্তর ভারতের বিভিন্ন অঞ্চলে ছড়িয়ে থাকা সারস্বত ব্রাহ্মণদের মধ্যেও এই মাছ খাওয়ার প্রবণতা অধিক দেখা যায়৷
সারস্বতরা একাধিক আলাদা আলাদা গোষ্ঠীতে বিভক্ত, যারা নিজেদের মধ্যে নিয়ম করে অন্তর্বিবাহ করে না তথা সমজাতির মধ্যে বিবাহ নিয়মবিরুদ্ধ৷ সারস্বত এবং অ-সারস্বত দের মধ্যে বর্তমানে বিবাহর হার বৃদ্ধি পেয়েছে, যদিও সারস্বতরা সাধারণত মৎস্যভোজী এবং কদাচিৎ আনুষ্ঠানিকভাবে মাংস খেয়ে থাকেন আবার অন্যান্য ব্রাহ্মণরা পুরোপুরি নিরামিষাশী৷
সকালবেলা (সংবাদপত্র)

দৈনিক সকালবেলা একটি ভারতীয় দৈনিক বাংলা পত্রিকা। এই পত্রিকাটি ১৯৯৭ সালে যাত্রা শুরু করে। এবং ২৯ জুন ২০১০ সাল থেকে কলকাতা থেকে প্রকাশিত হতো । দৈনিক সকালবেলা সারদা গ্রুপের একটি প্রতিষ্ঠান। 
দৈনিক সকালবেলা কলকাতা, শিলিগুড়ি, দুর্গাপুর, গুয়াহাটি, আগরতলা, শিবসসাগর এবং নয়া দিল্লি থেকে প্রকাশিত হয়। সুদীপ্ত সেন পত্রিকার প্রধান সম্পাদক ছিলেন। চিট ফান্ড স্ক্যামের জন্য সুদীপ্ত সেনের গ্রেফতারের পর ২০১৩ সালের এপ্রিল মাসে সকালবেলা সহ সারদা গ্রুপের সব সংবাদপত্র বন্ধ হয়ে যায়। সারদা প্রিন্টিং অ্যান্ড পাবলিসিং প্রাইভেট লিমিটেডের মালিকানাধীন অন্য দৈনিক পত্রিকা গুলো হলোঃ